
נידה נב ע"ב



טקסט הדף מנוקד



אִיּוֹב מִן הַסְּעָרָה וַיֹּאמַר אֵלָיו שׁוֹטֶה שֶׁבָּעוֹלָם הַרְבֵּה נִימִין בָּרָאתִי בְּרֹאשׁוֹ שֶׁל אָדָם וּלְכֹל נִימָא וְנִימָא בָּרָאתִי לוֹ גּוּמָּא בִּפְנֵי עַצְמָהּ שֶׁלֹּא יִהְיוּ שְׁתַּיִם יוֹנְקוֹת מִגּוּמָּא אַחַת שֶׁאִלְמָלֵא שְׁתַּיִם יוֹנְקוֹת מִגּוּמָּא אַחַת מַכְחִישׁ מְאוֹר עֵינָיו שֶׁל אָדָם גּוּמָּא בְּגוּמָּא לֹא נִתְחַלֵּף לִי אִיּוֹב בְּאוֹיֵב נִתְחַלֵּף לִי


לָא קַשְׁיָא הָא בְּגוּפָא הָא בְּרֵישָׁא


אָמַר רַב יְהוּדָה אָמַר שְׁמוּאֵל שְׁתֵּי שְׂעָרוֹת שֶׁאָמְרוּ אֲפִילּוּ אַחַת עַל הַכַּף וְאַחַת עַל הַבֵּיצִים


תַּנְיָא נָמֵי הָכִי שְׁתֵּי שְׂעָרוֹת שֶׁאָמְרוּ אֲפִילּוּ אַחַת בְּגַבָּהּ וְאַחַת בִּכְרֵיסָהּ אַחַת עַל גַּבֵּי קִשְׁרֵי אֶצְבְּעוֹתֶיהָ שֶׁל יָד וְאַחַת עַל גַּבֵּי קִשְׁרֵי אֶצְבְּעוֹתֶיהָ שֶׁל רֶגֶל דִּבְרֵי רַבִּי שִׁמְעוֹן בֶּן יְהוּדָה אִישׁ כְּפַר עַכּוֹ שֶׁאָמַר מִשּׁוּם רַבִּי שִׁמְעוֹן וְרַבָּנַן אָמַר רַב חִסְדָּא עַד שֶׁיְּהוּ שְׁתֵּי שְׂעָרוֹת בְּמָקוֹם אֶחָד


תָּנוּ רַבָּנַן עַד מָתַי הַבַּת מְמָאֶנֶת עַד שֶׁתָּבִיא שְׁתֵּי שְׂעָרוֹת דִּבְרֵי רַבִּי מֵאִיר רַבִּי יְהוּדָה אוֹמֵר עַד שֶׁיִּרְבֶּה הַשָּׁחוֹר רַבִּי יוֹסֵי אוֹמֵר עַד שֶׁתַּקִּיף הָעֲטָרָה בֶּן שְׁלָקוֹת אוֹמֵר עַד שֶׁתְּכַלְכֵּל


וְאָמַר רַבִּי שִׁמְעוֹן מְצָאַנִי חֲנִינָא בֶּן חֲכִינַאי בְּצַיְדָּן וְאָמַר כְּשֶׁאַתָּה מַגִּיעַ אֵצֶל רַבִּי עֲקִיבָא אֱמוֹר לוֹ עַד מָתַי הַבַּת מְמָאֶנֶת אִם יֹאמַר לָךְ עַד שֶׁתָּבִיא שְׁתֵּי שְׂעָרוֹת אֱמוֹר לוֹ וַהֲלֹא בֶּן שְׁלָקוֹת הֵעִיד בְּמַעֲמַד כּוּלְּכֶם בְּיַבְנֶה עַד שֶׁתְּכַלְכֵּל וְלֹא אֲמַרְתֶּם לוֹ דָּבָר


כְּשֶׁבָּאתִי אֵצֶל רַבִּי עֲקִיבָא אָמַר לִי כִּלְכּוּל זֶה אֵינִי יוֹדֵעַ מַהוּ בֶּן שְׁלָקוֹת אֵינִי מַכִּיר עַד מָתַי הַבַּת מְמָאֶנֶת עַד שֶׁתָּבִיא שְׁתֵּי שְׂעָרוֹת


מַתְנִי' שְׁתֵּי שְׂעָרוֹת הָאֲמוּרוֹת בַּפָּרָה וּבַנְּגָעִים וְהָאֲמוּרוֹת בְּכׇל מָקוֹם כְּדֵי לָכוֹף רֹאשָׁן לְעִיקָּרָן דִּבְרֵי רַבִּי יִשְׁמָעֵאל רַבִּי אֱלִיעֶזֶר אוֹמֵר כְּדֵי לִקְרוֹץ בַּצִּיפּוֹרֶן רַבִּי עֲקִיבָא אוֹמֵר כְּדֵי שֶׁיְּהוּ נִיטָּלוֹת בְּזוּג


גְּמָ' אָמַר רַב חִסְדָּא אָמַר מָר עוּקְבָא הֲלָכָה כְּדִבְרֵי כּוּלָּן לְהַחֲמִיר


מַתְנִי' הָרוֹאֶה כֶּתֶם הֲרֵי זוֹ מְקוּלְקֶלֶת


וְחוֹשֶׁשֶׁת מִשּׁוּם זוֹב דִּבְרֵי רַבִּי מֵאִיר וַחֲכָמִים אוֹמְרִים אֵין בִּכְתָמִים מִשּׁוּם זוֹב


גְּמָ' מַאן חֲכָמִים רַבִּי חֲנִינָא בֶּן אַנְטִיגְנוֹס הִיא דְּתַנְיָא רַבִּי חֲנִינָא בֶּן אַנְטִיגְנוֹס אוֹמֵר כְּתָמִים אֵין בָּהֶן מִשּׁוּם זוֹב וּפְעָמִים שֶׁהַכְּתָמִים מְבִיאִין לִידֵי זִיבָה


כֵּיצַד לָבְשָׁה שְׁלֹשָׁה חֲלוּקוֹת הַבְּדוּקוֹת לָהּ וּמָצְאָה עֲלֵיהֶם כֶּתֶם אוֹ שֶׁרָאֲתָה שְׁנֵי יָמִים וְחָלוּק אֶחָד הֵן הֵן הַכְּתָמִים הַמְּבִיאִין לִידֵי זִיבָה


הַשְׁתָּא שְׁלֹשָׁה חֲלוּקוֹת דְּלָאו מִגּוּפַהּ קָחָזְיָא חָיְישִׁינַן שְׁנֵי יָמִים וְחָלוּק אֶחָד מִיבַּעְיָא


מַהוּ דְּתֵימָא כֹּל כִּי הַאי גַוְונָא מְבִיאָה קׇרְבָּן וְנֶאֱכָל קָא מַשְׁמַע לַן


אָמַר רָבָא בְּהָא זַכִּנְהוּ רַבִּי חֲנִינָא בֶּן אַנְטִיגְנוֹס לְרַבָּנַן מַאי שְׁנָא פָּחוֹת מִשְּׁלֹשָׁה גְּרִיסִין בְּמָקוֹם אֶחָד דְּלָא חָיְישִׁינַן דְּאָמְרִינַן בִּתְרֵי יוֹמֵי חֲזִיתֵיהּ שְׁלֹשָׁה גְּרִיסִין בְּמָקוֹם אֶחָד נָמֵי נֵימָא תַּרְתֵּי וּפַלְגָא מִגּוּפַהּ חֲזֵיתֵיהּ וְאִידַּךְ אַגַּב זוּהֲמָא דַּם מַאֲכוֹלֶת הוּא


וְרַבָּנַן כֵּיוָן דְּאִיכָּא לְפַלּוֹגֵי בִּגְרִיס וָעוֹד לְכֹל יוֹמָא לָא תָּלֵינַן


וְרַבִּי חֲנִינָא בֶּן אַנְטִיגְנוֹס שְׁלֹשָׁה גְּרִיסִין בְּמָקוֹם אֶחָד הוּא דְּלָא חָיְישִׁינַן הָא בִּשְׁלֹשָׁה מְקוֹמוֹת חָיְישִׁינַן הָא אָמְרַתְּ בִּשְׁלֹשָׁה חֲלוּקוֹת אִין בִּשְׁלֹשָׁה מְקוֹמוֹת לָא


לְדִבְרֵיהֶם דְּרַבָּנַן קָאָמַר לְהוּ לְדִידִי בִּשְׁלֹשָׁה חֲלוּקוֹת אִין בִּשְׁלֹשָׁה מְקוֹמוֹת לָא אֶלָּא לְדִידְכוּ אוֹדוֹ לִי מִיהַת דְּהֵיכָא דַּחֲזַאי שְׁלֹשָׁה גְּרִיסִין בְּמָקוֹם אֶחָד דְּאָמְרִינַן תְּרֵי וּפַלְגָא מִגּוּפַהּ חֲזֵיתֵיהּ וְאִידַּךְ אַגַּב זוּהֲמָא דַּם מַאֲכוֹלֶת הוּא


וְרַבָּנַן כֵּיוָן דְּאִיכָּא לְפַלּוֹגֵי בִּגְרִיס וָעוֹד לְכֹל יוֹמָא לָא תָּלֵינַן


תָּנוּ רַבָּנַן הָרוֹאֶה כֶּתֶם אִם יֵשׁ בּוֹ כְּדֵי לְחַלֵּק שְׁלֹשָׁה גְּרִיסִין שֶׁהֵן כִּגְרִיס וָעוֹד חוֹשֶׁשֶׁת וְאִם לָאו אֵינָהּ חוֹשֶׁשֶׁת


רַבִּי יְהוּדָה בֶּן אַגְרָא אוֹמֵר מִשּׁוּם רַבִּי יוֹסֵי אַחַת זוֹ וְאַחַת זוֹ חוֹשֶׁשֶׁת




רש"י





	מן הסערה. כלומר משער הראש אני משיבך תשובה הרבה נימין בראתי באדם וכו': על הכף. גובה שעל האבר למטה מן הכרס: אפילו אחת על הכף כו'. אע''ג דאינו במקום אחד: אחת בגבה. תחת אותו מקום: בין קשרי אצבעותיה. ואינה מביאה שער עד שתגדיל: שתכלכל. לא שמעתי מהו ונראה בעיני שחברו במס' שבת (עח:) כדי לסוך כלכול ואמרינן (שם פ:) מאי כלכול צדעה ובת צדעה ה''נ עד שיהו שם שערות הרבה שיהא רצוף ומלובש בשער ואני מצאתי עד שתבלבל בבי''ת שער גדול כפוף ומבולבל ולא ישר בעיני: איני יודע מהו. כלומר לא סבירא לי: מתני' ב' שערות האמורות בפרה. דקיימא לן ב' שערות שחורות פוסלות בה בגמרא דאין מעמידין (ע ז דף כד.) ובמסכת פרה (פ''ב מ ה): ובנגעים. שער לבן דקי''ל בת''כ מיעוט שערות שתים: והאמורות בכל מקום. בתינוק ובתינוקת: לקרוץ. לאחוז מעט: שיהו ניטלות בזוג. שיעורא רבה (דכולהו): גמ' להחמיר. משנקרצות בצפורן לא ממאנת שמא גדולה היא ולענין חליצה עד דאיכא שיעורא רבה דכולהו: מתני' הרי זו מקולקלת. אינה יודעת פתח נדותה לידע מתי יתחילו י''א יום שבין נדה לנדה דהא לא ידעה אימת חזאי: וחוששת משום זוב. אם עברו עליה ג' ימי זיבה משלבשה חלוק זה ומצאה עליו כתם גדול שיעור ג' גריסין ועוד מספקינן להו דילמא כל חדא וחדא בחד יומא חזיא אע''ג דבמקום אחד נמצאו: גמ' ג' חלוקות. הבדוקות לה ולבשתן בשלשת ימי זיבה אחד ליום: או שראתה ב' ימים. ראיה ממש מגופה בתוך י''א יום ובשלישי לבשה חלוק הבדוק לה ומצאתה עליו כתם: מהו דתימא כל כי האי גוונא וכו'. להכי נקט ב' ימים וחלוק אחד לאשמועינן דהשתא נמי חששא בעלמא היא ומביאה קרבן ואינו נאכל דשמא לאו מגופה הואי הך כתם שלישי ומליקת חולין נבלה דאי לא אשמועינן הוה אמינא הרי רגלים לדבר דודאי זבה היא: זכנהו. תשובה ניצחת השיבן: אגב זוהמא. דנדות אתאי מאכולת ונתמעכה שם: ורבי חנינא כו'. לרבא פרכינן דאמר לרבי חנינא שלשה גריסין במקום אחד: תרי ופלגא כו'. אלמא לא פליג רבי חנינא אלא במקום אחד אבל בשלשה מקומות מודה והא קתני רבי חנינא לעיל לבשה ג' חלוקות כו' אבל בחלוק אחד בג' מקומות לא: שהן כגריס ועוד. כלומר שלשה גריסין גסין דאיכא בכל חד וחד כגריס ועוד דהכי הוי שיעור כתם לקמן בפרק הרואה כתם (דף נט.): אחת זו ואחת זו. אפילו בשתי גריסין חוששין שמא ראתה אותן בשני בין השמשות או אחת היום ואחת בין השמשות של מחר וראיית בין השמשות עולה לשני ימים שמקצתה מן היום ומקצתה מן הלילה ויש כאן שלשה רצופין:





תוספות





	עד שתכלכל לשון גדול שער הוא כדאמר בריש נזיר (דף ב.) הריני מכלכל הרי זה נזיר וקאמר בגמרא מאי משמע דכלכול לישנא דגדול שער הוא דתניא אמר רבי יהודה סיד כדי לסוד כלכול קטן ואמר צדעה ובת צדעה: הלכה כדברי כולן להחמיר. בפ' מי שמת (ב''ב דף קנו.) אמר ר''נ אמר שמואל בודקין לחליצה ולמיאונין לאפוקי מדרבי יהודה דאמר עד שירבה השחור על הלבן והתם פסק ככולהו דאמר התם ר''נ אמר שמואל וה''נ קאמר הלכה כדברי כולן להחמיר הלכך אינה חולצת עד שתביא שער גדול שבכולן ועד שיהו ב' שערות במקום אחד כרב אשי ואם יש לה דדים גדולים כשאר נשים אינה צריכה לבדוק התחתון ולא תמאן משהביאה שתי שערות קטנות ואפי' אחת בגבה ואחת בין קשרי אצבעותיה ור''ת כתב בספר הישר דמשהגיעה לכלל שנותיה לא תמאן בזמן הזה דאע''ג דהיכא דלא בעל פסקינן בפ' יוצא דופן (לעיל דף מו.) דלא חיישינן שמא נשרו אין אנו בקיאין לבדוק בכל גופה שלא יהו לה שערות דאפי' אחת בגבה ואחת בכריסה ובקשרי אצבעותיה מצטרפים או גומות גרידא: שלש גריסין נמי בתרי יומי תרתי ופלגא חזיתיה ואידך דם מאכולת הוא. תימה אמאי לא פריך דלמא כל ג' גריסין בתרי יומי חזיתיה כדקאמר בפחות מג' גריסין ונראה למהר''ם וכן מצאתי דאי לא דתלינן בדם מאכולת ונימא דכל הכתם מגופה חזיתיה אין לנו להקל ולומר דבתרי יומי חזיתיה כיון דיש בו שיעור דאפשר לחלקו לג' ראיות לכך פריך דילמא תרי ופלגא בתרי יומי חזיתיה כיון דראתה מעט פחות מג' גריסין אע''ג דאית בהו טפי משיעור שתי ראיות אתה מיקל לתלות המותר באותן ב' ראיות ולא בראייה ג' ה''נ בג' גריסין וג' עודות נימא תרי ופלגא אע''ג דהוה טפי מב' ראיות נימא דבתרי יומי חזיתיה והמותר נתלה בדם מאכולת וא''ת מנא ליה לרבא דבג' גריסין במקום א' חיישי רבנן דילמא דוקא בג' מקומות ומצאתן ביום אחד ולר' חנינא דוקא בג' חלוקות או בחלוק א' ומצאתו בג' ימים וי''ל דלא מפלגי רבנן:





רמב"ן

הא דאמרינן מ"ד כל כה"ג מביאה קרבן ונאכל קמ"ל. נראה לי שאין לפרש "קמ"ל" דאינו נאכל אבל מביאה קרבן כמו שכתבו רבים. דהא כתמים דרבנן הם ואפילו בידוע שמגופ' חזאי דבר תורה טהורה ואינן מביאין לא לידי זיבה ולא לידי נדה כדאית' לקמן בפרק הרואה. אלא ע"כ נפרש קמשמע לן דאינה מביאה קרבן. ולא נאכל שני ימים וחלוק דומיא דג' חלוקין.
 ויש לדחוק שכיון שראתה שנים וצריכה שימור בשלישיאף על פי שאין דין הכתם לטמא בתחלה כיון שדבר ברור הוא דמגופה חזאי בדין הוא שתעשה זבה גמור' שהרי לא עלתה לה שימור. ואין זה נכון.





רשב"א

ורבנן סברי אמר רב אסי עד שיהו שתי שערות במקום אחד. ומיהו לרבנן שתים בקשרי אצבעותיה של יד או של רגל הוו סימנים דלא בעינן דוקא במקום ערוה דקים להו לרבנן אפילו בקשרי אצבעות יד ורגל אינן אלא כשגדלה. ורמב"ם ז"ל שכתב (בפ"ב מהל' אישות הי"ז) ששתי שערות אלו צריכין שיהיו במקום הערוה לא נתחוורו דבריו. ומכל מקום בגבה וכריסה ממש לא הוו סימן, וגבה וכרסה שאמרו כאן הכל במקום הערוה וכריסה היינו שפתי מקום הערוה, וגבה למעלה ממנו דהיינו כף, וכפיר"ח ז"ל וז"ל מקום תפוח באשה למעלה מאותו מקום ונקרא כף וכיון שמתגדלת מתמעך והולך ומפני שהוא מקום תפוח קורין אותו על גבה כלומר הוא מקום גבוה וזהו על גבה. וכריסה היא מקום שפתי הערוה ושניהם במקום אחד כי הגב והכרס מקום אחד הן ע"כ.



מהו דתימא כל כהאי גוונא מביאה קרבן ונאכל קמ"ל. כתב הרמב"ן ז"ל אין לפרש קמ"ל דאינו נאכל אלא מביאה אותו דהא כתמים הם ואפילו בידוע שמגופה בא, דבר תורה טהורה היא כדאיתא לקמן בריש פרק הוראה כתם (נדה נט, .) אלא על כרחינו הכי קאמר קמ"ל דאינו נאכל ואינה מביאה. ולבי מגמגם בדבר זה דאם כן מאי קאמר מהו דתימא מביאה קרבן ונאכל והיאך היה באיפשר דנטעה בא כיון דכתמים אינן אלא מדרבנן. איפשר דה"קמהו דתימא כיון דראתה שתים ובהרגשה אף כתם זה בהרגשה בא ולאו אדעתה ומביאה קרבן ונאכל, קמ"ל לא אמרי' דבהרגשה בא וכיון שכן דאינה מביאה קרבן כלל. ורש"י ז"ל נראה שפי' דמביאה קרבן ואינו נאכל.





ריטב"א

הא בגופא הא ברישא. אנן נמי חזינן הכי אלא ה״פ דהפריש׳ איכא בין גופא ורישא ודוכתיו בתלמודא טובא כי האי לישנא.



כתבו בתוס׳ דהשתא אין אנו צריכין בבדיקת גומות אלא דכל שהגיע לכלל שנים ויש שם רבוי שערות או שערות ארוכות אין לבדוק יותר דמסתמא יש שם גומות.



גבה וא׳ בכרסה. יש שפי׳ כפשוטן ור״ח ז״ל פירש ששניהם בבית הערוה הגב הוא הכף התפוח שעליו וכרסה שפת הערוה אלא דנקט לישנא מעליא.



ורבנן אמר רב חסדא עד שיהו ב׳ שערות במקום א'. מן הלשון הזה נראה כפשוטו דבהא הוא דפליגי אבל מודים הם דקשרי אצבעות ידים ורגלים מקום שער הם אבל קצת הגאונים ז״ל פסקו דבעינן שתיהם במקום הערוה והכא במקום אחד המיוחד קאמר וכן דעת הרמב״ם ז״ל ואם קבלה היא נקבל ודאי להחמיר מיהת הלכה כדברי כלן להחמיר ולענין מיאון נקט שיעורא בזוטר ולענין חליצה שיעורא דנפיש.



אין בהם משום זוב. פי׳ משום זבה גדולה דתלינן שיצאו לחלק ביום אחד או בשני ימים בלבד.



מהו דתימא כל כה״ג מביא׳ קרבן ונאכל קמ״ל. פרש״י ז״ל דמביאה קרבן שאינו נאכל והקשה עליו הרמב״ן ז״ל דהא כתמים דרבנן ואפילו חזאי מגופא כדאיתא לקמן בפ׳ הרואה וא״כ היאך מביאה קרבן כלל ואיכא למדק מ״מ היכי ס״ד דתלמודא לומר מהו דתימא מביאה קרבן ונאכל וכי שויין טועין דלא ידעי דכתמים דרבנן לכך י״ל דכיון דראתה שני ימים רצופים קרוב הדבר שאין בשליש ראתה והרגישה ושכחה דהא בצפור לא נתעסקה ולהכי אמרינן מהו דתימא מביאה קרבן ונאכל דודאי ראתה ושכחה קמ״ל דמביאה שמא שכחה ואינו נאכל שמא לא הרגישה כלל כנ״ל.



בהא זכנהו. פי׳ שזו היתה עקר תשובתו.



תרי ופלגא. פי׳ דאלו תרי בלחוד ליכא למימר דא״כ אידך גריס ועוד דאשתהי א״א לתלותו בדם מאכלת ומיהו פלגא לאו דוקא והא דפרכינן השתא שלשה חלוקות וכו׳ בדין דמצי לשנויי ליה דזו ואין צריך לומ׳ קתני אלא דכל היכא דאיכא תירוצא אחרינא כלל לית לן למימר הכי וכדמוכח בריש פ״ב דקדושין וכדכתיבנא התם בס״ד.





המאירי

הא דאמרינן מ"ד כל כה"ג מביאה קרבן ונאכל קמ"ל. נראה לי שאין לפרש "קמ"ל" דאינו נאכל אבל מביאה קרבן כמו שכתבו רבים. דהא כתמים דרבנן הם ואפילו בידוע שמגופ' חזאי דבר תורה טהורה ואינן מביאין לא לידי זיבה ולא לידי נדה כדאית' לקמן בפרק הרואה. אלא ע"כ נפרש קמשמע לן דאינה מביאה קרבן. ולא נאכל שני ימים וחלוק דומיא דג' חלוקין.
 ויש לדחוק שכיון שראתה שנים וצריכה שימור בשלישיאף על פי שאין דין הכתם לטמא בתחלה כיון שדבר ברור הוא דמגופה חזאי בדין הוא שתעשה זבה גמור' שהרי לא עלתה לה שימור. ואין זה נכון.





תוספות רא"ש

עד שתכלכל. לשון גידול שער כדאמרינן בריש נזיר הריני מכלכל הרי זה נזיר. ובשבת פרק המוציא תנן ר' יהודה אומר כדי לסוד כלכול ואמרינן בגמרא צדעא ובת צדעא:



והלכה כדברי כולם להחמיר. משום דמספקא לן כמאן הילכתא מחמיר לפסוק כשניהם כדלעיל פרק יוצא דופן גבי חצר צורית וגבי סימני בגרות הילכך בשתי שערות קטנות לא תמאן ואינה חולצת עד שיהו גדולות כשיעור הגדול שבכולם וכן נמי אחתבגבה ואחת בקשרי אצבעותיה לא תמאן ואינה חולצת עד שיהו הב' שערות במקום אחד כרב אסי ואם יש לה דדין גדולים אין צריך לבדוק התחתון כדרבנן דריש פירקין דאי אפשר לבוא העליון עד שיבוא התחתון:



דאמרינן תרי ופלגא מגופיה חזיתיה. ותימה ומנא ליה לרבא דשלשה גריסין במקום אחד חיישי רבנן דלמא בג' מקומות דוקא ואפי' מצאתן ביום אחד ולר' חנינא בן אנטיגנוס דוקא מצאתו בג' חלוקין או בחלוק אחד שמצאתו בג' ימים אבל במקום אחד אפי' רבנן לא חיישי דכיון דבמקום אחד נמצא אמרינן דבפעם אחת יצא מגופה. וי"ל דמשמע ליה דרבנן לא מיפלגי מדתנן הרואה כתם משמשת משום זוב משמע דאפי' בכתם אחד חיישינן:





תוספות רי"ד

אחת זו ואחת זו חוששת פירוש המורה ואפי' בשני גריסין שמא ראתה אותן שני בין השמשות או אחת היום ואחת בין השמשות של מחר וראיית בין השמשות עולה לב' ימים שמקצתה מן היום ומקצתה מן הלילה ויש כאן ג' רצופין ומקשים עליו ממאי דאמרינן בפרק הריני נזיר ובפ' כיצד צולין דפרכינן אליבא דמ"ד מכאן ולהבא הוא מטמא וקסבר מקצת היום ככולו זבה גמורה דמתיא קרבן היכי משכחת לה כגון דחזאי פלגיה דיומא סליק ליהה לשימור ומשני כגון דחזאי תלתא יומי סמוך לשקיעת החמה כוי היינו אם ראתה אחת היום ואחת למחר בין השמשות דלא הויא זבה ס"ל דמקצת היום סליק ליה לשימור ונ"ל דל"ק ולא מידי דההוא אליבא דר' יוסי דאמר מכאן ולהבא הוא מטמא ומקצת היום לא הוי שימור שהרי מצטרפין ולרבנן ראייה אחת של בין השמשות עולה לה כשתיים והכי תנן בפ"ק דזבין וממיתינן לה בשילהי פרק במה מדיליקין ראה אחת היום ואחת בין השמשות אחת בין השמשות ואחת למחר אם ידוע שמקצת ראייה מהיום ומקצתה למחר וודאי לטומאה ולקרבן ואם ספק שמקצת הראייה מהיום ומקצתה למחר וודאי לטומאה וספק וספק לקרבן ראה שני ימים בין השמשות ספק לטומאה ולקרבן אחת בין השמשות ספק לטומאה:





מהרש"א - חידושי הלכות

גמ' ר"י אומר עד שתקיף העטרה כו' היינו נמי שיעורא דבגרות לר"י בפרק יוצא דופן ובשלא נבעלה קאמר ר"י דממאנת עד בגרות דומיא דעד שירבה השחור לר' יהודה דבנבעלה מודו כ"ע דלא ממאנת משהביאה ב' שערות וק"ל:


תוס' בד"ה שלש גריסין נמי כו' אתה מיקל לתלות המותר באותן ב' ראיות כו' עכ"ל דהכא כיון דלא ראתה ג' גריסין אין חילוק אם תולין המותר במאכולת אם במגופה כיון דא"א לחלקה לשלשה ראיות:





מהר"ם

ד"ה הלכה כדברי כולן להחמיר וכו' והתם פסק ככולהו דאמר התם וכו'. ר"ל דמילי טובא אמר התם רב נחמן משמיה דשמואל ופסיק התם ככולהו אמר ר"נ אמר שמואל דאתניהו התם א"כ בזה נמי דאמר רב נחמן אמר שמואל התם בודקין למיאונין לאפוקי מדרבי יהודה נמי הלכה כמותו ואין הלכה כרבי יהודה דאמר עד שירבה השחור על הלבן:





חכמת שלמה

בד"ה שתי שערות כו' ובמסכת פרה הס"ד:


בד"ה ובנגעים שער לבן דקי"ל כו' כצ"ל:


בד"ה שיהו ניטלות בזוג הס"ד והשאר נמחק. ונ"ב בס"א אינו אלא כך כתוב שיהו ניטלות בזוג וזהו שיעורא והוא עיקר דבודאי כדי לכוף ראשן לעיקרן הוא השיעור רבה וכ"כ כל המחברים:


בד"ה להחמיר כו' שעורא רבה דכולהו כצ"ל:


תוס' בד"ה הלכה כו' שתביא שער גדול שבכולן. נ"ב פי' באותן תנאים השנוים כאן אבל פשיטא שחולצת אפי' לא הביאה שערות שוכבות ורבי יהודה גופיה לענין מיאון איירי וכן דעת הרי"ף והרמב"ם והסמ"ג והרא"ש להדיא:





רש"ש

גמרא שאילמלי שתים יונקות כו'. כצ"ל:



שם ורבנן אר"ח עד שיהו כו'. גי' הרא"ש א"ר אשי. וכ"ה גי' התוס' בד"ה הלכה:



שם רי"א עד שתקיף העטרה. זיווג המהרש"א בכאן אינו עולה יפה דהתם הוא בדדין כדפרש"י שם. והכא הוא באותו מקום כדפי' הנ"י בספי"ג דיבמות:



רש"י ד"ה אפי' אחת עה"כ. אע"ג דאינן במק"א. כצ"ל:



רש"י ד"ה ובנגעים. שער לבן כו' מיעוט שער שתים. כצ"ל. וה"ה שער צהוב ושחור בנתקים עתוי"ט פ"י דנגעים מ"ב וג':



תד"ה הלכה. ור"ת כו' דאין אנו בקיאין כו'. כצ"ל:



במשנה הרואה כתם ה"ז מקולקלת. עפירש"י. ואף בלבשתה היום אחר כבוס דאין לחוש רק לאותו היום משכחת לה קלקול. דאם תראה ראיה גמורה למחר וליומא אחרא תצטרך לחזור ולמנות ז' ימים מאותו היום. עי' לקמן בגמרא (נג ב) ובתד"ה עצמה וד"ה שהוא ולעיל (ו) ד"ה ואינה. ועמש"כ לקמן ספ"ח:



גמרא ופעמים שהכתמים מביאין לידי זיבה כיצד כו'. נראה דהמ"ל נמי כגון שמצאה היום כתם ומיום השמיני ראתה ג' ימים רצופין דחוששת משום זיבה:



רש"י ד"ה וחוששת משום זוב. אם עברו עליה ג' ימי זיבה כו'. כצ"ל וכ"ה בהרע"ב:



רש"י ד"ה אחת זו. או אחת היום וא' בה"ש של מחר. וה"ה איפכא א' בה"ש דהיום וא' ליום ג':



תד"ה שלש. אתה מיקל לתלות המותר באותן ב' ראיות. עי' מהרש"א. ועדיין לא העלה ארוכה דדלמא לעולם לא תלינן המותר באותן הראיות אלא בדם מאכולת. ובג' גריסין דהמותר הוא כגריס דליכא למתלייה בדם מאכולת טמאה זיבה. ונ"ל אחר שנדקדק מה שהוסיף כאן לומר אגב זוהמא כו' ול"א סתם דם מאכולת היא וכמו דתלינן בעלמא פחות מכגריס בדם מאכולת אע"ג דליכא זוהמא דדם נדה כלל. אלא כ"ה פתרון הדברים. דביותר מכגריס כיון דליכא למיתלי כולו במאכולת דדמה אין מכיל כולי האי. וע"כ היתרון על דמה יצא מגופה. אמרינן שכולו מגופה. (אח"ז מצאתי בס"ט סי' ק"צ ס"ק צ"ג בד"ה אך מה שהביא מתשו' הרמ"א כעין מש"כ) והשוו חכמים גזירתם בכתמים דלא לטמא בפחות מכגריס אפי' היכי דליכא למיתלי במאכולת כלל כגון באשה שאין בשרה מעלה כנימה. ונ"ל דזהו כוונת הגמרא לקמן (נט) בטעמא דר' ינאי כיון דבעלמא תלינן הכא נמי (ר"ל אע"ג דליכא למיתלא במאכולת אחריתא שהרי לא תלינן בתרי מאכולות) תלינן מטעמא דאמרן דהשוו הגזירה שלא לטמא בפחות מכגריס אף היכא דליכא למיתלא במאכולת. ואף ר"ח שם לא פליג אלא ברצופה בו מאכולת דס"ל דאין זה אות ברור שדמה בתוכו הוא. ע"ש היטב ובבעיא דרי"ר שם. ולכן אמר כאן מ"ש כו' דאמרי' בתרי יומי חזיתיה. דבמאכולת לא תלינן כלל הואיל דליכא למיתליא כולו בהן כדכתיבנא. אלא כיון דלתלתא יומי לא תהויין כגריס לכל יומא. ע"כ אמרינן דבתרי יומי חזיתיה. ג' גריסין במק"א נמי כו' אגב זוהמא כו' ר"ל מפני שיש דם מרובה תרתי ופלגא שכיח דמחמת הזוהמא אתאי מאכולת ונתמעכה שם וכמו מאכולת רצופה לר' ינאי שם. הפוך בה:





הגהות יעב"ץ

גמ׳ לבשה ג' חלוקות וכו'. נ"ב זה משקל חדש נקני הנפרד חלוקה ע״מ פעולה שכולה והחי״ת נרחב בח"פ:


שם וחלוק אחד הן. נ"ב משקל זכרי הוא:


רש״י ד"ה או שראתה וכו׳ ומצאה עליו כתם כצ״ל וכן בכה״מ:





חידושי חת"ס

הלכה כדברי כולן להחמיר במ"ל הקשה מה נ"מ בסי' אמצעי כיון דמסי' הראשון כבר איפסלי למיאון ולא תחלוץ עד האחרון א"כ מה נ"מ באמצעי. ובסדרי טהרה תי' נ"מ בקידשה ראובן בשיעור הראשון וחזר שמעון וקידשה בסי' האמצעי אלא שחזר והקשה הא בדאורייתא בלא"ה חיישינן שמא נשרו ותצטרך גט מספק. ולפע"ד משום הא לק"מ דמצי מיירי בלא ידענו שהגיעה לכלל שנותיה דהו"ל ס"ס ודלא כרשב"א בתשובה דמחמיר בס"ס וכבר הארכתי בזה לעיל מ"ח ע"ב ע"ש. והנה משמע מתוס' דהך הלכה כדברי כולן קאי נמי לפלוגתא דקביעות הנ"ל למר סגי א' בגבה וא' בכריסה ולמר בקשרי אצבעותיה כו'. והנה משמע ברש"י ד"ה א' בגבה דלכ"ע בעינן דוקא באותו מקום עכ"פ וכן פסק הרמב"ם אלא שקשה לזה הא איכא מ"ד בקשרי אצבעותיה וא"כ דילמא אינך נמי לא בעו באותו מקום דוקא וי"ל לזה פירש"י בין קשרי ואין מביאה שער עד שתגדיל עכ"ל פי' וכיון שגדלה כולו האי מסתמא אורחא כבר הביאה ב' שערות באותו מקום ונשרו כנ"ל:


מהו דתימא כל כה"ג מביאה קרבן ונאכל קמ"ל מלשון רש"י משמע דבכתמים מביאה קרבן מיהת והרמב"ן פליג ובסדרי טהרה כ' דגם רש"י מודה בסתם כתמים רק הכא שכבר ראתה ב' ימים משו"ה מביאה קרבן. ולא נהירא לי דא"כ הו"ל לאשמעינן נמי מה דינו של יום א' ושני חלוקים אם להביא קרבן או לאו אלא ע"כ או דאין שום קרבן בכתמים או דלעולם מביאה קרבן ואינו נאכל והשתא לא צריכי' למיתני יום א' ושני חלוקים דלענין טומאה הוא ק"ו מג' חלוקות ולענין אינו נאכל הוא ק"ו משני ימים וחלוק א' ודלא כס' טהרה וק"ל:


אמר רבא בהא זכנהו ר' חב"א לרבנן כו' הקשו תוספות מנ"ל לרבא דילמא דוקא בג' מקומות וכו' פי' והא דתני בברייתא אם יש בו כדי לחלק ג' גריסין שהם כגריס ועוד ר"ל שיש בו ד' גריסים שאם נניח שגריס א' הוא ממאכולת עדיין ישאר כג' גריסין לג' ימים וק"ל:


ואידך אגב זוהמא דם מאכולת נהי דבעלמא לא נימא דילמא אפי' בככמה גריסין הכל הוא מכמה מאכולת משום דאטו כל הני מאכולת בחדא דוכתי סרכי מ"מ הכא אורחא הוא שבאה אצל הזוהמא של דם נדה:


ר"י בן אגרא אומר משום ר"י א' זו וא' זו חוששת הך ברייתא סתמא כפירושה דמיירי מבדיקת בין השמשות דוקא דהא לר' יוסי קיימינן ולדידיה לא נעשית זבה כלל כ"א בין השמשות משום דס"ל מקצת יום נעשה שמור לחבירו מיהא לאו בין השמשות ממש אלא קודם ליה מעט באופן שלא תשאר רגע מהיום להחשב שמור ובסדרי טהרה כ' על רש"י מ"ש ועי' כ"ז במ"ש תוס' לקמן ע"ב ע"א באריכות וק"ל:


בעזרת אלהי קדושי. סיימנו פרק ששי. אתה אל רועי. היה בעזרתינו בפרק שביעי:








מראית העין

איוב באויב נתחלף לי. כלומר שזה איוב הוא עצמו אויב שנפש תרח בתוכו כמו שכתב רבינו האר"י ז"ל ובזה פירש הרב מהר"ם אלשיך ז"ל מה שאמר אליהוא באיוב חרה אפו על צדקו נפשו מאלהים ובשלשת רעיו חרה אפו על אשר לא מצאו מענה וירשיעו את איוב דלפום ריהטא אינו מובן דאליהוא תפיס חבלא בתרי רישין. אך אליהוא עמד בסוד הענין וזה כונתו באיוב חרה אפו על צדקו נפשו דייקא דמהיכן ידע שלא נתגלגל נפש רשע בגופו וסובל יסורין על עונות שעשה בגלגול שעבר וזהו תמיהתי ויחר אף על צדקו נפשו דייקא דאפשר דנפש רשע בגופו. ובשלשת רעיו חרה אפו על אשר לא מצאו מענה וירשיעו את איוב דייקא גוף איוב דקמיהו וזה שקר כי איוב זה תם וישר ירא אלהים וסר מרע והם שלא מצאו מענה גמרו אומר דזה איוב רשע והבל יפצה פיהם כי הוא צדיק רק סובל יסורין לכפרת נפש רשע אשר בתוכו. ורמז פירוש זה הרמב"ן ז"ל בשער הגמול כאשר יראה המעיין ודוק:

